Bygdekontakten

Trim-/terrengløpskarusell
2019-08-02 18:30 - 20:00 (Europe/Oslo)
Start på Myrset. De som vil ha tidtaking starter kl. 19.00. De som vil gå, jogge eller springe uten tidtaking kan starte fra kl. 18.30. Fin oppkjøring til Borgfjelløpet søndag.

Borgfjelløpet
2019-08-04
Terrengløp arrangert av Kvam i.l. og Rygg i.l.

Fjellslåttdag
2019-08-04 11:30 - 17:00
Fjellslåttdag 04.08.2019

Kvam Historielag inviterer til fjellslåttdag v/ Veinesbua, Kvam, søndag 4. august 2019 kl. 11.30
Merket løype fra Ryggadalen og Skogan.
Program:

Simon Heier, fra Fylkesmannen, orienterer om skjøtsel av slåttemyrene og om tilskudd til slått og skjøtselsplan.
Roger Lyngstad forteller om fjellslått gjennom tidene
Per Skevik snakker om og viser redskaper som nyttes ved fjellslått
Vidar Meldal orienterer om erfaring med fjellslått og skjøtselsplan.

Det blir demonstrasjon av slått og raking.
Servering: Svartkjelkaffe og hyllkak, saft til ungene.
Oppfordring om å medbringe slåtteutstyr for de som har og kle seg i klær fra den tiden.
Ønsker alle hjertelig velkommen til en innholdsrik dag ved Veinesbua

Kveldstur til Støa
2019-08-07 19:00 - 21:00
Start kl. 19 fra Rygg Bygdesenter. Man kan sykle eller gå (ev. padle eller ro, men da fra egnet startsted). Støa er nede ved Snåsavatnet nedenfor Sør Ol, så det er ganske bratt nedover. Muligheter for bading for den som vil. Hver enkelt tar med mat og drikke til seg sjøl. Vel møtt til en trivelig og sosial trimtur.

Trim-/terrengløpskarusell
2019-08-16 18:30 - 20:00
fra Myrset hver fredag. Start uten tidtaking fra kl. 18.30. Start med tidtaking kl. 19.00. Vel møtt!

Snåsavatnet Rundt 2019 - AVLYST!!!!
2019-08-17 10:00 - 16:00
Lørdag 17. august skulle Snåsavatnet Rundt 2019 arrangeres, men komiteen velger å avlyse rittet grunnet for dårlig påmelding! Kortløypa Byafjellet Rundt blir dermed også avlyst!
Arrangør
Følling IL og Steinkjer Cykleklubb

Trimbingo
2019-08-18 11:00 - 12:30
Start på Myrset, løypa er 2 km.
Kortsalg mellom kl. 11 og 12. Kr 25,- pr. kort.
Enkel premiering (som før).
Vel møtt!

Trim-/terrengløpskarusell
2019-08-23 18:30 - 20:00
Start fra Myrset, uten tidtaking fra kl. 18.30, med tidtaking kl. 19.00.
Vi holder på til og med 20. september, så det er ennå noen få løp til (fem med denne fredagen).
Det er noen løpere fra 15 år og yngre som fremdeles kan greie premie hvis de stiller på de siste løpene (kravet er minst sju løp av 18). Vel møtt!

Tour de Følling
2019-08-25 09:00 - 17:00
Søndag 25. august blir det igjen anledning til å bli med på å gå innom alle trimkassene i Følling!
man kan også velge å gå bare deler av turen! Mer info i linken til arrangementet nederst i innlegget.
Vi håper på bedre vær enn tidligere år til begge dagene😅
Bli med på en fin tur! Vi treffes 😀
Bilder fra turen i fjor 🙂

Link til arrangementet:
https://www.facebook.com/events/902176700138843/

Kveldstur: Bekkevandring opp Leksjøbekken.
2019-08-28 18:30 - 21:00
Start fra Årbogen (kjør vegen fra E6 mot Borgan, og videre den som går i retning Fiskløysstu). Bomveg kr 50,-.
Start fra Årbogen kl. 18.30. Vi går i bekken oppover mot Leksjøen. Utsyr: Joggesko og badetøy.
Kaffepause: Hver enkelt tar med mat og drikke til eget behov.
Vi legger ikke opp til at det skal være en veldig krevende tur. Vi går i bekken, i vann og på steiner. Alle deltar på eget ansvar.
Turleder: Trond Øksnes.
Vel møtt til en annerledes tur i nærområdet!

Trim-/terrengløpskarusell
2019-08-30 18:30 - 20:00
Nå er det fire løp igjen i årets karusell.
Start fra Myrset. Uten tidtaking fra kl. 18.30, med tidtaking kl. 19.00. Vel møtt!

Kvam il -aktivitetsdag
2019-08-31 11:00 - 15:00 | Kvam stadion
Kvam IL arrangerer aktivitetsdag lørdag 31. august. Det blir aktiviteter som passer for både små og store – blant annet fotballcup, natursti og «mesternes mester».
Kiosksalg og loddsalg.

Vi ønsker alle hjertelig velkommen til en trivelig dag! Idrettslaget håper både kvamsokninger, føllingsbygg og øverkvamsokninger finner veien til Kvam stadion denne dagen.

Artigkveld
2019-08-31 20:00 - 23:59
Mere info kommer snart. Satser på litt underholdning og trivelig sosial omgang. Dørene stenger ikke før litt ut i søndagen;-)
